Stilte ut Skofteruds bilder: – Vibeke hadde elsket dette
Den tidligere langrennsdronningen Marit Bjørgen var blant de første som var på plass fredag kveld. – Jeg syns det gjør veldig godt. Det er blitt fantastisk flott, sier Bjørgen til VG. Bildene som er stilt ut er tatt med mobilkamera. Det er mye snø og fjell. – Man ser snurten av meg på ene bildet. Hun var flink til å ta bilder, Vibeke hadde øye for noe vi ikke hadde. Det er fantastisk å dele dette. Hun var en kunstner, sier Bjørgen, som også sitter i styret til Vibeke Skofteruds minnefond. Her kan du se noen av Skofteruds bilder som henger på veggen i galleriet nå: les ogsåSkofterud døde i en vannscooterulykke utenfor Arendal i fjor sommer. Skofteruds samboer da hun døde Marit Stenshorne var hjertelig til stede på åpningen. Bildene fra Seiser Alm i Italia er spesielt sterke for henne. Planen var at de skulle reise dit sammen i sommer. Det er lett å se at det gjør fryktelig vondt at den turen aldri ble noe av. Skofterud var der veldig mange ganger på treningssamlinger. – Det er veldig spesielt, men veldig fint å se, sier Stenshorne om utstillingen. les ogsåHun fikk mange klemmer og gode ord. – Vi gjør det beste ut av hvordan livet er, så velger vi litt hvordan det skal være. Så har vi en dag i dag som vi velger skal være fin, sier Stenshorne.Therese Johaug hadde tatt med seg samboer Nils Jakob Hoff og lagvenninne Ingvild Flugstad Østberg. De er enige om at Skofterud hadde storkost seg på galleriet. Den røde løperen var rullet ut og det var bobler i glassene. – Dette var jo et fantastisk initiativ. Vibeke hadde elsket dette. Hun hadde nok sagt: Utstilling i Frognerveien, det er fett da, sier Østberg. – Og lagt til: Skikkelig stilig, sier Johaug. les ogsåDe tenker ofte på den tidligere lagvenninnen. – Jeg hører den latteren. Når jeg lukker øynene så hører jeg den latteren inni meg. Jeg savner den veldig, sier Østberg til VG. – Når jeg tenker på Vibeke så tenker jeg på en solstråle med knallblå øyne, sier Johaug. Skofterud ønsket å ha en utstilling sammen med moren. Vibeke med bilder, moren med malerier. Det ble det aldri noe av. Men mamma Kristin har stått på for at datterens drøm om en utstilling skulle bli virkelighet. – Det er veldig fint å kunne dele dette med andre, sier Kristin Westbye.Mammaen til Skofterud forteller at datteren nok hadde vært høyt og lavt og ganske nervøs for om det ville komme noen å se på bildene. Det var så fullt at det ikke var plass til alle inne samtidig. les ogsåJan Åge Fjørtoft, Carsten Skjelbred, Mariann «Surferosa» Thomassen, Jannecke Weeden og Hanne Sørvaag var blant dem som tok turen på den røde løperen. Sørvaag var god venninne av Skofterud og sang «Se ilden lyse» i begravelsen. – Da jeg var sammen med Vibeke, så tok vi mest bilder av oss selv. Så det er veldig fint at det er mye natur hun fanget og. Jeg visste faktisk ikke at hun var så interessert i disse motivene. Det var veldig kjekt å se. Og å få litt mer av henne og friske opp minnene. Det er både vondt og fint, sier Sørvaag. Utstillingen varer frem til 26. oktober på galleri F48. Allerede på åpningsdagen fikk flere bilder nye eiere. All inntekt fra salget går til Skofteruds minnefond for psykisk- og fysisk helse. Den offisielle åpningen av utstillingen er lørdag.
Det var stappfullt og storfint besøk i det lille galleriet på Frogner, da mamma Kristin Westbye åpnet utstillingen «Øyeblikket» med bilder tatt av datteren Vibeke Skofterud.